[{"text_idx": "#000007", "text": "Al tiu komuna penso apartenas kontrau\u0306judismo. Ne nur la SS kaj la c\u0302efoj evidente esprimas g\u0302in, sed ankau\u0306 la internigitoj kiuj \u00abprofetas monstrajn malveraj\u0302ojn\u00bb (p. 34). Multaj pretendas ke la juda problemo kau\u0306zis la nunan situacion. C\u0302io okazas kvazau\u0306 la viktimoj alprenus la rezonadon de la subpremantoj. En marto 1945, Salan renkontas junan hungaran judon, iaman kaptiton en Auschwitz, kiu atestas kaj rakontas pri tio, kio poste estis nomata holokau\u0306sto. Li sciis antau\u0306e pri tiuj tendaroj \u00aben kiuj estis eksterminataj la enkarcerigitoj. Sed [li] neniam pli frue au\u0306dis elsavig\u0302inton el la krematorioj\u00bb (p. 109-111). La sorto de la judoj estas detale raportita de la entrejnigo g\u0302is la funebra tasko de la Sonderkommando."}]